Reagime të përziera në Rusi mbi planet për shkëmbim postesh Putin-Medvedev
Kryeministri rus Vladimir Putin deklaroi ditët e fundit planet për t’u rikthyer në Kremlin si president i vendit
Shkëmbimi i planifikuar me kujdes ndërmjet kryeministrit Vladimir Putin dhe presidentit Dmitri Medvedev, i njoftuar të shtunën, transmetohet herë-pas-here në televizionin shtetëror rus. Por prapa kamerave, jo të gjithë duartrokasin. Ditën që u bë njoftimi, këta protestues brohorisnin “Rusia pa Putinin”. Ilia Yashin i lëvizjes opozitare Solidariteti akuzon presidentin Medvedev se thjesht ka shërbyer për t’ia mbajtur fronin ngrohtë Putinit: Përveç akuzave ndaj qeverisë së zotit Putin për korrupsion, zoti Yashin ndalet edhe tek hendeku në rritje mes të pasurve dhe të varfërve: Por në një qytet me 12 milionë vetë, vetëm 250 mblidhen për një tubim kundër Putinit. Dhe disa prej tyre nuk janë të bindur. Sergei Nikolajeviç, oficer në pension, doli thjesht nga kureshtja. Ai nuk shqetësohet nga gjendja politike, pasi Rusia ka burime të shumta natyrore: “Në një vend relativisht të pasur me burime si naftë e gaz, nuk ka gjasa për revolucion”. Në një park aty pranë, pjesa më e madhe e banorëve nuk duan të flasin për politikë. Vladimir Aristarkov, punonjës në një shtëpi botimi, ka në plan të votojë për komunistët e opozitës, në shenjë proteste. Ai thotë se Putin dhe Medvedev mund të vazhdojnë ta mbajnë pushtetin për një çerek shekulli: Shoku i tij Dima, punëtor në transport, shqetësohet se Rusia ka përpara stanjacion ekonomik: Faqja elektronike Dozhd zhvilloi një anketë ku u kërkon pjesëmarrësve të japin reagimet e tyre për kthimin e Putinit në Kremlin. Pjesa më e madhe zgjedhin emigracionin. Andrei, një 34-vjeçar specialist kompiuterash, do të qëndrojë. Por ai nuk është i kënaqur me perspektivën e kthimit të Putinit në Kremlin: Andrei shqetësohet se avantazhi më i madh i vendit, rezervat e tij të naftës dhe gazit, janë po ashtu thembra e Akilit për Rusinë. “Jemi varur shumë tek çmimi i naftës dhe gazit, gjë që e bën ekonominë tonë shumë delikate”. Andrei thotë se nëse kriza globale sjell rënie të çmimeve të karburantit, tranzicioni politik në Rusi mund të gjendet përballë një ballafaqimi të ashpër me realitetin.